ส่วนที่ 1

ข้อมูลสรุป (Executive Summary)

บริษัท แมงป่อง จำกัด (มหาชน) หรือ “แมงป่อง” ก่อตั้งและถือหุ้นโดยคุณกิตติ์ยาใจ ตรีเอกวิจิตร
โดยเริ่มดำเนินธุรกิจช่วงแรกในปี 2524 ในฐานะร้านค้าปลีกสิ่งบันเทิงในนาม “แมงป่อง”
โดยมีสาขาแรกตั้งอยู่ที่ศูนย์การค้า

เดอะมอลล์ราชประสงค์
และได้ขยายธุรกิจของบริษัทเพื่อตอบสนองความต้องการของลูกค้าในด้านความบันเทิงภายในบ้าน
(Home Entertainment) อย่างต่อเนื่อง
โดยมุ่งเน้นการถือลิขสิทธิ์ภาพยนตร์ชั้นนำที่มีคุณภาพทั้งภาพยนตร์ไทยและต่างประเทศ อาทิ
“สุริโยไท”, “องค์บาก”, “บุปผาราตรี”, “15 ค่ำเดือน 11”, “The Lord of the Rings
ภาค 1,2”, และ “Kill Bill Vol.1” เป็นต้น รวมถึงลิขสิทธิ์เพลงสากลจากค่าย Countdown
Music ภาคใต้โลโก้สินค้า MAXX Music และเพลงลูกทุ่งทีมียอดขายสูงสุดกับ อัลบั้ม ป่วนเมือง
ของน้องมายต์ เป็นต้น
ทั้งนี้แมงป่องจัดจำหน่ายสินค้าผ่านช่องทางการจัดจำหน่ายผ่านสาขาและจุดขายของแมงป่องที่ตั้งอยู่ในห้างสรรพสินค้าและย่านชุมชนที่สำคัญ
ๆ กว่า 243 แห่งทั่วประเทศ และผ่านผู้จัดจำหน่าย ตัวแทนจำหน่าย Modern Trade
และร้านค้าที่สำคัญทั่วไป นอกจากนี้แมงป่องยังเป็นตัวแทนจำหน่ายสินค้าให้กับผู้อื่น
เพื่อเพิ่มความหลากหลายของสินค้าภายในร้านแมงป่องที่มีทั้งบริการให้เช่าสินค้าและขายสินค้าเพื่อความบันเทิง
บริษัทฯคาดว่าสิ้นปี 2548 บริษัทฯจะมีสาขาและจุดขายเป็น 300 สาขากระจายอยู่ทั่วประเทศ

ในปี 2546
บริษัทได้ปรับโครงสร้างทางธุรกิจเพื่อขยายธุรกิจให้ครอบคลุมสิ่งบันเทิงทั้งในรูปภาพยนตร์และเพลงโดยลงทุนในบริษัทย่อย
5 บริษัท ได้แก่ บริษัท นครไทย พิคเจอร์ จำกัด บริษัท แมงป่อง พิกเจอร์ จำกัด บริษัท ดัง ดัง
จำกัด บริษัท ไฮเยส มิวสิค จำกัด และบริษัท พิจิก เร็คคอร์ด จำกัด
ส่งผลให้ธุรกิจภายในกลุ่มแมงป่องครอบคลุมทั้งธุรกิจถือครองลิขสิทธิ์ภาพยนตร์และจัดจำหน่ายสินค้าเพื่อความบันเทิง
ธุรกิจผลิตภาพยนตร์ (หนังโรง) ธุรกิจผลิตภาพยนตร์โฮมมูวี่ และธุรกิจผลิตเพลง
และในเดือนกันยายน 2547 คณะกรรมการบริษัทมีมติอนุมัติให้เลิกกิจการของบริษัทย่อยดังกล่าว
เพื่อรวมการดำเนินงานเข้ามาอยู่ภายใต้การบริหารงานของแมงป่อง
และลดความซ้ำซ้อนของการทำงานและค่าใช้จ่ายในการบริหารงาน

ในช่วง 3
ปีที่ผ่านมารายได้ของกลุ่มแมงป่องมีการเติบโตอย่างก้าวกระโดดเนื่องจากอุตสาหกรรมโฮมเอ็นเตอร์เทนเมนท์มีการเติบโตอันเป็นผลจากการลดลงของราคาแผ่นและเครื่องเล่นวีซีดี
ดีวีดี ทำให้สินค้าเพื่อความบันเทิงเป็นที่ต้องการของผู้บริโภคมากขึ้น
ประกอบกับการปรับกลยุทธ์การดำเนินธุรกิจมุ่งเน้นการถือลิขสิทธิ์ภาพยนตร์และเพลงเพื่อจัดจำหน่ายภายใต้ยี่ห้อสินค้า
“แมงป่อง” แทนการให้เช่าสินค้าส่งผลให้รายได้ของกลุ่มแมงป่องมีการเติบโตจาก 912 ล้านบาท
ในปี 2545 เป็น 1,456 ล้านบาท ในปี 2546 และ 1,547 ล้านบาทในปี 2547
คิดเป็นอัตราการเติบโตร้อยละ 60 และ 6 ตามลำดับ โดยในปี 2547
รายได้ดังกล่าวมาจากธุรกิจผลิตและจำหน่ายสินค้าคิดเป็นสัดส่วนร้อยละ 94.26
ธุรกิจให้เช่าสินค้าและลิขสิทธิ์ร้อยละ 4.43 และธุรกิจผลิตภาพยนตร์ร้อยละ 0.05 ของรายได้รวม
ซึ่งการปรับกลยุทธ์ทางธุรกิจมุ่งเน้นการจำหน่ายสินค้าที่ให้อัตรากำไรขั้นต้นสูงกว่าการให้เช่าสินค้า
ส่งผลให้ผลการดำเนินงานของกลุ่มแมงป่องปรับตัวดีขึ้นจากกำไรสุทธิ 77 ล้านบาทในปี 2545
เป็นกำไรสุทธิ 288 ในปี 2546 สำหรับในปี 2547 กลุ่มแมงป่องมีกำไรสุทธิ 100 ล้านบาท
ลดลงจากปี 2546 สืบเนื่องมาจากสาเหตุหลักคือ ค่าลิขสิทธิ์ตัดจ่าย ค่าโฆษณาและส่งเสริมการขาย
ค่าทำปกกล่องบรรจุแผ่น วีซีดีและดีวีดี และค่าใช้จ่ายจากการเพิ่มสาขาที่เพิ่มขึ้น

ในปี 2545 แมงป่องได้ปรับโครงสร้างทุนโดยเพิ่มทุนจดทะเบียนชำระแล้วเป็น 710 ล้านบาท
และลดทุนจำนวน 490 ล้านบาทเพื่อล้างขาดทุนสะสม
ซึ่งผลการปรับโครงสร้างดังกล่าวสะท้อนในงบการเงินปี 2546 โดย ณ สิ้นเดือนธันวาคม 2546
แมงป่องมีส่วนของผู้ถือหุ้นเท่ากับ 497 ล้านบาท ในเดือนพฤศจิกายน ปี2547 บริษัทฯนำหุ้น
เข้าจดทะเบียนในตลาดหลักทรัพย์แห่งประเทศไทยโดยการเสนอขายหุ้นเพิ่มทุนแก่ประชาชน
กรรมการและพนักงานบริษัท อีก 73 ล้านหุ้น ทำให้ ณ สิ้นเดือนธันวาคม 2547
แมงป่องมีทุนจดทะเบียนชำระแล้ว 293 ล้านบาท ที่มูลค่าที่ตราไว้หุ้นละ 1 บาท
และกำไรสะสมที่ยังไม่ได้จัดสรรจำนวน 239 ล้านบาท